ΑΣΚΗΣΗ ΕΜΒΑΘΥΝΣΗΣ 1 - ΥΠΟΛΟΓΙΣΜΟΣ ΣΤΑΘΕΡΟΥ, ΜΕΤΑΒΛΗΤΟΥ ΚΑΙ ΣΥΝΟΛΙΚΟΥ ΚΟΣΤΟΥΣ
(Μαθαίνω πώς να υπολογίζω το συνολικό, το σταθερό και το μεταβλητό κόστος. Μαθαίνω πως να σχεδιάζω τις καμπύλες τους)

Δίνεται ο παρακάτω πίνακας με την ποσότητα εργασίας (L) και το συνολικό προϊόν (Q) μιας επιχείρησης.

L	0	1	2	3	4	5	6	
Q	0	20	50	90	120	140	150	

α) Να υπολογίσετε το σταθερό κόστος της επιχείρησης αν η επιχείρηση χρησιμοποιεί ένα σταθερό συντελεστή (γραφεία), η ποσότητα του οποίου είναι 10 και το ενοίκιο που πληρώνει για κάθε γραφείο είναι 1.000 ευρώ.  
β) Να υπολογίσετε το μεταβλητό κόστος της επιχείρησης αν η εργασία είναι ο μοναδικός μεταβλητός συντελεστής και η αμοιβή της είναι 500 ευρώ.
γ) Να υπολογίσετε το συνολικό κόστος της επιχείρησης.
δ) Σχεδιάστε στο ίδιο διάγραμμα τις καμπύλες του συνολικού, του σταθερού και του μεταβλητού κόστους)